Luonnos ETA:n sekakomitean päätös ETA-sopimuksen pöytäkirjan 31 (Yhteistyöstä muilla kuin neljän vapauden alaan kuuluvilla erityisalueilla) muuttamisesta - Luonnos yhteisön yhteiseksi kannaksi – /* SEK/2004/1225 lopull. */





Luonnos ETA:N SEKAKOMITEAN PÄÄTÖS ETA-sopimuksen pöytäkirjan 31 (Yhteistyöstä muilla kuin neljän vapauden alaan kuuluvilla erityisalueilla) muuttamisesta - Luonnos yhteisön yhteiseksi kannaksi - (komission esittämä) PERUSTELUT 1. ETA-sopimuksen pöytäkirjaan 31 sisältyy erityismääräyksiä yhteisön ja ETA:n EFTA-valtioiden yhteistyöstä muilla kuin neljän vapauden alaan kuuluvilla erityisaloilla. 2. Liitteenä olevan ETA:n sekakomitean päätösluonnoksen tavoitteena on muuttaa pöytäkirja 31, jotta sopimuspuolet edistäisivät aiheellista yhteistyötä toimivaltaisten järjestöjen, instituutioiden ja muiden elinten välillä omilla alueillaan, jos niin voidaan edistää yhteistyön vahvistamista ja laajentamista 21. toukokuuta 2002 annetulla neuvoston asetuksella (EY) N:o 876/2002 perustetun Galileo-yhteisyrityksen toimintaan kuuluvilla aloilla. 3. ETA-sopimuksen soveltamista koskevista yksityiskohtaisista säännöistä annetun neuvoston asetuksen (EY) N:o 2894/94 1 artiklan 3 kohdan b alakohdan mukaan neuvosto vahvistaa komission ehdotuksesta yhteisön kannan tällaisiin päätöksiin. 4. ETA:n sekakomitean päätösluonnos annetaan neuvoston hyväksyttäväksi, jonka jälkeen komissio esittää yhteisön kannan ETA:n sekakomiteassa mahdollisimman pian. Luonnos ETA:N SEKAKOMITEAN PÄÄTÖS ETA-sopimuksen pöytäkirjan 31 (Yhteistyöstä muilla kuin neljän vapauden alaan kuuluvilla erityisalueilla) muuttamisesta ETA:N SEKAKOMITEA, joka ottaa huomioon Euroopan talousalueesta tehdyn sopimuksen, sellaisena kuin se on muutettuna Euroopan talousalueesta tehdyn sopimuksen tarkistamisesta tehdyllä pöytäkirjalla, jäljempänä 'sopimus', ja erityisesti sen 86 ja 98 artiklan, sekä katsoo seuraavaa: (1) Sopimuksen pöytäkirja 31 muutettiin ... päivänä ...kuuta ... tehdyllä ETA:n sekakomitean päätöksellä N:o .../... [1]. [1] EUVL C [...], [...], s. [...]. (2) Sopimuspuolten yhteistyötä olisi aiheellista edistää 21 päivänä toukokuuta 2002 annetulla neuvoston asetuksella (EY) N:o 876/2002 [2] perustetun Galileo-yhteisyrityksen toimintaan kuuluvilla aloilla. [2] EYVL L 138, 28.5.2002, s. 1. (3) Sopimuksen pöytäkirja 31 olisi tämän vuoksi muutettava, jotta tämä yhteistyö voitaisiin aloittaa, ON PÄÄTTÄNYT SEURAAVAA: 1 artikla Lisätään sopimuksen pöytäkirjassa 31 olevan 1 artiklan (Tutkimus ja teknologinen kehittämistyö) 7 kohdan jälkeen kohta seuraavasti: "8. Sopimuspuolet edistävät aiheellista yhteistyötä toimivaltaisten järjestöjen, instituutioiden ja muiden elinten välillä omilla alueillaan, jos se edistää yhteistyön vahvistamista ja laajentamista Galileo-yhteisyrityksen toimintaan kuuluvilla aloilla.(1) (1) 32002R0876: Neuvoston asetus (EY) N:o 876/2002, annettu 21 päivänä toukokuuta 2002, Galileo-yhteisyrityksen perustamisesta.". 2 artikla Tämä päätös tulee voimaan seuraavana päivänä sen jälkeen, kun viimeinen sopimuksen 103 artiklan 1 kohdan mukainen ilmoitus on tehty ETA:n sekakomitealle [3]. [3] [Valtiosäännön asettamista vaatimuksista ei ole ilmoitettu.] [Valtiosäännön asettamat vaatimukset on ilmoitettu.] 3 artikla Tämä päätös julkaistaan Euroopan unionin virallisen lehden ETA-osastossa ja ETA-täydennysosassa. Tehty Brysselissä [...] päivänä [...]kuuta ETA:n sekakomitean puolesta Puheenjohtaja ETA:n sekakomitean sihteerit